Česko-slovenský pohár vo futbale

Česko-slovenský pohár vo futbale bola národná pohárová súťaž v bývalom Česko-Slovensku, hraná v rokoch 19611993. Víťaz Česko-slovenského pohára si vybojoval účasť v Pohári víťazov pohárov. V prípade, ak bol víťaz pohára zároveň aj majstrom – víťazom česko-slovenskej futbalovej ligy (tzv. double), získal právo účasti vo vtedajšom európskom pohári č. 2 porazený finalista. Pohárová súťaž sa hrala vyraďovacím systémom, zúčastňovali sa jej aj kluby z nižších súťaží.

 História 
Po vzniku európskeho Pohára víťazov pohárov v roku 1960 nemalo Československo vlastnú pohárovú súťaž, preto 7. augusta 1960 rozhodla Ústredná futbalová sekcia ČSTV (vtedajší názov futbalového zväzu) v Prahe o založení Česko-slovenského pohára. Ve finále sa mali stretnúť víťaz Českého pohára a víťaz Pohára SNP, ktorý sa v tom čase hrával na Slovensku . 

Prvý ročník Česko-slovenského pohára sa konal v sezóne 1960/61, vo finále 3. decembra 1961 v Olomouci zvíťazil armádny klub Dukla Praha nad Dynamom Žilina 3:0 . Historicky prvý gól vo finálových zápasoch strelil 19-ročný Jozef Adamec, v tom čase na vojenčine. S druhým a tretím  ročníkom Čs. pohára sa spája kuriózna situácia, keď obidva vyhral Slovan Bratislava a to v priebehu dvoch týždňov. Vo finále II. ročníka v decembri 1962 remizoval Slovan s Duklou Praha 1:1 a opakovaný zápas sa hral pre nedostatok termínov až 17. júna 1963 v Brne s výsledkom 4:1. Už o týždeň neskôr sa hralo prvé finále III. ročníka Dynamo Praha-Slovan Bratislava (0:0), v odvete 31. júla 1963 „belasí“ deklasovali svojho súpera 9:0. Jozef Obert strelil päť gólov belasých, oba tieto údaje sú rekordné v histórii Čs. pohára . 

V prvom desaťročí pohárovej súťaže dominovali Dukla Praha a Slovan Bratislava, ktoré získali trofej štyrikrát resp. trikrát . V roku 1969 vyhral Slovan ako držiteľ Čs. pohára Pohár víťazov pohárov, stal sa tak jediným česko-slovenským klubom, ktorý získal európsky pohár. 

Od roku 1970 sa hralo samostatne o Slovenský pohár a Český pohár, víťazi národných pohárov sa potom stretli vo finále o Česko-slovenský pohár. Prvý ročník Slovenského pohára vyhral Slovan Bratislava, ktorý však vo finále Čs. pohára nestačil na TJ Gottwaldov, po dvoch remízach rozhodli strely zo značky pokutového kopu . Zaujímavosťou je, že podľa vtedajších pravidiel všetky penalty kopal len jeden hráč, slovanista Jozef Tománek neuspel v dueli s mladým Zdeňkom Nehodom, neskorším rekordným 90-násobným reprezentantom Česko-Slovenska. Mikrosúboje dvoch strelcov rozhodli o víťazovi pohára aj v rokoch 1965 a 1967, kedy boli Josef Vacenovský (Dukla Praha) a Jozef Adamec (Spartak Trnava) úspešnejší ako Anton Urban (Slovan Bratislava) a Ivan Mráz (Sparta Praha).

V rokoch 19771984 sa hralo len jedno finálové stretnutie striedavo jeden rok v Prahe a druhý v Bratislave. Od roku 1985 sa z dôvodu zatraktívnenia pohárovej súťaže hrával finálový zápas v menších mestách, zaručujúcich plný štadión. Takto mohli vidieť finále pohára aj slovenské mestá Jelšava (1986), Ružomberok (1988), Prešov (1990) a Trebišov (1992). Dejiskami finálových súbojov boli tiež české mestá Příbram (1985), Kopřivnice (1987), Opava (1989), Frýdek-Místek (1991) a Poštorná (1993).

Najúspešnejšie v histórii Čs. pohára boli pražské kluby Sparta a Dukla, ktoré sa tešili zo zisku trofeje osemkrát, zo slovenských klubov triumfoval päťkrát Slovan Bratislava a štyri razy Spartak Trnava. V pohárovej súťaži sa darilo aj Lokomotíve Košice, ktorá vyhrala pohár v rokoch 1977 a 1979 , 1985 prehrala vo finále s Duklou Praha . V osemdesiatych rokoch získali trofej tri slovenské mužstvá, všetky po penaltovom rozstrele. Slovan Bratislava týmto spôsobom porazil Bohemians Praha (1982), Spartak Trnava (1986)  a DAC Dunajská Streda (1987)  suveréna tejto dekády Spartu Praha. Senzáciou sa skončil posledný XXXIII. ročník v roku 1993, keď vtedy druholigové mužstvo 1. FC Košice porazilo pražskú Spartu vysoko 5:1.  

 Prehľad finálových zápasov 

Česko-slovenský futbalový pohár (1960 - 1993)  RočníkVíťazFinalistaVýsledokDejisko 1960/6140px VTJ Dukla Praha40px DŠO Dynamo Žilina3:0 Olomouc 1961/6240px Slovan CHZJD Bratislava40px VTJ Dukla Praha1:1 Gottwaldov4:1 Brno 1962/6340px Slovan CHZJD Bratislava40px Dynamo Praha0:0 Praha9:0 Bratislava 1963/6440px Spartak Praha Sokolovo40px VSS Košice4:1 Brno 1964/6540px VTJ Dukla Praha40px Slovan CHZJD Bratislava0:0 (5:3pk) Praha1965/6640px VTJ Dukla Praha40px Tatran Prešov2:1 Prešov4:0 Praha 1966/6740px Spartak Trnava40px Sparta ČKD Praha2:4 Praha2:0 (5:4pk) Trnava 1967/6840px Slovan CHZJD Bratislava40px VTJ Dukla Praha0:1 Praha2:0 Bratislava 1968/6940px VTJ Dukla Praha40pxVCHZ Pardubice1:1 Pardubice1:0 Praha 1969/7040px Gottwaldov40px Slovan CHZJD Bratislava3:3 Bratislava0:0 (4:3pk) Gottwaldov 1970/7140px Spartak TAZ Trnava40px Škoda Plzeň2:1 Plzeň5:1 Trnava 1971/7240px Sparta ČKD Praha40px Slovan CHZJD Bratislava0:1 Bratislava4:3 (4:3pk) Praha 1972/7340px Baník Ostrava OKD40px VSS Košice1:2 Košice3:1 Ostrava 1973/7440px Slovan CHZJD Bratislava40px Slavia Praha0:1 Praha1:0 (4:3pk) Bratislava 1974/7540px Spartak TAZ Trnava40px Sparta ČKD Praha3:1 Trnava1:0 Praha 1975/7640px Sparta ČKD Praha40px Slovan CHZJD Bratislava3:2 Praha1:0 Bratislava 1976/7740px Lokomotíva Košice40px Sklo Union Teplice2:1 Praha 1977/7840px Baník Ostrava OKD40px Jednota Trenčín1:0 Bratislava 1978/7940px Lokomotíva Košice40px Baník Ostrava OKD2:1 Praha 1979/8040px Sparta ČKD Praha40px ZŤS Košice2:0 Bratislava 1980/8140px Dukla Praha40px Dukla Banská Bystrica4:1 Praha 1981/8240px Slovan CHZJD Bratislava40px Bohemians ČKD Praha0:0 (4:2pk) Bratislava 1982/8340px Dukla Praha40px Slovan CHZJD Bratislava2:1 Praha 1983/8440px Sparta ČKD Praha40px Internacionál Slovnaft Bratislava4:2 Bratislava 1984/8540px Dukla Praha40px Lokomotíva Košice3:2 Příbram 1985/8640px Spartak TAZ Trnava40px Sparta ČKD Praha1:1 (4:3pk) Jelšava 1986/8740px DAC Polnohospodár Dunajská Streda40px Sparta ČKD Praha0:0 (3:2pk) Kopřivnice 1987/8840px Sparta ČKD Praha40px Inter ZŤS Slovnaft Bratislava-Petržalka2:0 Ružomberok 1988/8940px Sparta ČKD Praha40px Slovan CHZJD Bratislava3:0 Opava 1989/9040px Dukla Praha40px Inter ZŤS Slovnaft Bratislava-Petržalka1:1 (5:4pk) Prešov 1990/9140px FC Baník Ostrava40px Spartak ZŤS Trnava6:1 Frýdek-Místek 1991/9240px AC Sparta Praha40px FC Tatran Prešov2:1 Trebišov 1992/9340px 1. FC Košice40px AC Sparta Praha5:1 Poštorná

 Prehľad víťazov pohára 

Prehľad víťazov poháraKlubVíťazstváRoky40px Dukla Praha81961, 1965, 1966, 1969, 1981, 1983, 1985, 199040px Sparta Praha81964, 1972, 1976, 1980, 1984, 1988, 1989, 199240px Slovan Bratislava51962, 1963, 1968, 1974, 198240px Spartak Trnava41967, 1971, 1975, 198640px Baník Ostrava31973, 1978, 199140px Lokomotíva Košice21977, 197940px Gottwaldov1197040px DAC Dunajská Streda1198740px 1. FC Košice11993

Najviac víťazstiev – hráči:
4, Jozef Adamec, 1961 Dukla Praha, 1967, 1971, 1975 Spartak Trnava
4, Karol Jokl, 1962, 1963, 1968, 1974 Slovan Bratislava
4, Josef Vacenovský, 1961, 1965, 1966, 1969 Dukla Praha

 Dejiská finálových zápasov 

Dejiská finálových zápasovDejiskoZápasyRokyPraha14 1963, 1965, 1966, 1967, 1968, 1969, 1972, 1974, 1975, 1976, 1977, 1979, 1981, 1983, Bratislava10 1963, 1968, 1970, 1972, 1974, 1976, 1978, 1980, 1982, 1984Trnava3 1967, 1971, 1975Gottwaldov2 1962, 1970Brno2 1963, 1964Prešov2 1966, 1990Olomouc1 1961Pardubice1 1969Plzeň1 1971Ostrava1 1973Košice1 1973Příbram1 1985Jelšava1 1986Kopřivnice1 1987Ružomberok1 1988Opava1 1989Frýdek-Místek1 1991Trebišov1 1992Poštorná11993

Referencie

Kategória:Futbal v Česko-Slovensku
Kategória:Česko-slovenské futbalové súťaže